VIDEO Marian Oprișan susține că din cauza #Colectiv nu are Moldova autostradă

Declarație halucinantă a baronului PSD de Vrancea, Marian Oprișan, care este de părere că dacă nu exista dezastrul de la #Colectiv, Moldova avea acum autostradă, potrivit Realitatea de Vrancea.

Declarația a fost făcută la Conferința Județeană a PSD Vrancea, unde acesta a fost reales președinte.

„De 30 de ani mă rog de toate guvernele României, de stânga sau de dreapta, să facem autostradă și aeroport. (…) Când în Focșani, sau pe lângă Focșani, va trece autostrada și vom avea aeroport, pentru că prima dată am încercat pe amplasamentul lui 1921 (unitate militară de la marginea orașului) fosta unitate de aviație și, ce să vezi? A venit #Colectiv și a căzut Guvernul”, a declarat Oprișan audienței de la Conferința din Focșani.

Sursa Foto: Inquam Photos/ Autor: Octav Ganea